ai4bharat/Pralekha huggingface dataset:
విద్యుత్తు మంత్రిత్వ శాఖ
నేతాజీ సుభాష్ చంద్రబోస్ 125 వ జయంతిని జరుపుకున్న - ఎన్.టి.పి.సి.
"స్వాతంత్య్ర ఉద్యమంలో నేతాజీ సుభాష్ చంద్ర బోస్ పాత్ర" అనే అంశంపై వివిధ ఆన్-లైన్ పోటీలు నిర్వహించిన - ఎన్.టి.పి.సి.
భారతదేశం 75వ స్వాతంత్య్ర వార్షికోత్సవాన్ని "ఆజాదీ-కా-అమృత్-మహోత్సవ్"గా జరుపుకుంటోంది. ఈ వేడుకల పరంపరలో భాగంగా, 2022 జనవరి, 23వ తేదీన నేతాజీ సుభాష్ చంద్రబోస్ 125 వ జయంతి వేడుకలతో పాటు, గణతంత్ర దినోత్సవ వేడుకలను కూడా కలుపుకుని, ఎన్.టి.పి.సి., దాద్రి, వారోత్సవాలను ప్రారంభించింది.
నేతాజీ సుభాష్ చంద్రబోస్ 125వ జయంతి సందర్భంగా, ఎన్.టి.పి.సి., దేశవ్యాప్తంగా విస్తరించి ఉన్న తమ ప్రాంగణాలలో నేతాజీ సుభాష్ చంద్రబోస్ కు, ఘనంగా నివాళులర్పించింది. మహానేత స్మారకార్థం కొన్ని క్రీడా సముదాయాలు, పార్కులకు నేతాజీ సుభాష్ చంద్రబోస్ స్టేడియం అని పేరు పెట్టారు. 125 వ జయంతి వేడుకలకు, సి.జి.ఎం.  శ్రీ బి. శ్రీనివాసరావు ముఖ్య అతిథిగా హాజరై, వారోత్సవాలను ప్రారంభించారు. ఈ సందర్భంగా, ఎన్.టి.పి.సి., దాద్రి పరిపాలనా భవనం ఆడిటోరియం కు "నేతాజీ భవన్" అని పేరు పెట్టారు.
కోవిడ్ నియంత్రణలను పరిగణనలోకి తీసుకుని, దేశంలోని వివిధ ఎన్.టి.పి.సి., కార్యలయాల్లో ప్రారంభమైన నేతాజీ జన్మదిన వేడుకల్లో భాగంగా, ఉద్యోగులకు వ్యాసరచన; చిత్రలేఖనం; పెయింటింగ్; క్విజ్ మొదలైన విభాగాలలో, ఆన్-లైన్ లో పోటీలు నిర్వహిస్తున్నారు. "స్వాతంత్య్ర ఉద్యమంలో నేతాజీ సుభాష్ చంద్ర బోస్ పాత్ర" అనే ఇతివృత్తంతో ఈ పోటీలు జరుగుతున్నాయి.
నేతాజీ జీవితం నుండి దేశభక్తితో కూడిన దార్శనికత, నీతిని పొందేందుకు, అదేవిధంగా నేతాజీ కి గౌరవం, కృతజ్ఞతలు తెలియజేయాలనే ఉద్దేశంతో, ఉద్యోగులు, వారి కుటుంబ సభ్యులకు వ్యాసరచన పోటీ కూడా నిర్వహించారు. "స్వాతంత్య్ర ఉద్యమంలో నేతాజీ సుభాష్ చంద్ర బోస్ పాత్ర" అనే ఇతివృత్తంతో ఈ పోటీ జరిగింది.
బొగ్గు గనుల ప్రాజెక్టుల్లో పనిచేస్తున్న వారి పిల్లలందరి కోసం, ఎన్.టి.పి.సి. కి చెందిన బొగ్గు గనుల ప్రధాన కార్యాలయం నేతాజీ గురించి, స్వాతంత్య్ర ఉద్యమం గురించి, ఆన్-లైన్ క్విజ్ నిర్వహించింది. నేతాజీ మరియు స్వాతంత్య్ర ఉద్యమం పై నిర్వహించిన ఆన్-లైన్ క్విజ్ పోటీకి, పక్రి బార్వాడీ సి.ఎం.పి; కేరెందారీ, చట్టిబరియాతు సి.ఎం.పి; దులంగా సి.ఎం.పి; కెరేదారీ సి.ఎం.పి; సి.ఎం.హెచ్.క్యూ. విభాగాలకు చెందిన ఉద్యోగుల పిల్లలందరి నుండి అద్భుతమైన స్పందన లభించింది.
ఎన్.టి.పి.సి., కోల్డం, యువతీ యువకులకు క్విజ్ తో పాటు వకృత్వ పోటీలను కూడా నిర్వహించింది. ఈ రెండు పోటీలలో చిన్నారులు, యువత ఉత్సాహంగా పాల్గొనడంతో కార్యక్రమం విజయవంతమైంది. ఈ పోటీల్లో పాల్గొన్న వారిని ప్రోత్సహించి, ఉత్సాహపరచడం కోసం, వారికి వివిధ బహుమతులు అందజేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 190.20 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 20,635
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.74%
గత 24 గంటల్లో 3,079 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,57,495 కు పెరిగింది.
గత 24 గంటల్లో 3,451 కొత్త కేసులు నమోదయ్యాయి.
రోజువారీ పాజిటివిటీ రేటు 0.96%
వారపు పాజిటివిటీ రేటు 0.83%
గత 24 గంటల్లో చేసిన 3,60,613 కొవిడ్ పరీక్షలతో కలిపి ఇప్పటివరకు 84.06 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 109.63 కోట్ల డోసులను అందించారు.
గత 24 గంటల్లో 11,466 కొత్త కేసులు నమోదయ్యాయి.
రికవరీ రేటు 98.25% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 11,961 మంది కోలుకున్నారు. దీంతో, కోలుకున్నవారి మొత్తం సంఖ్య 3,37,87,047 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.41% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,39,683. ఇది 264 రోజుల కనిష్ట స్థాయి.
రోజువారీ పాజిటివిటీ రేటు  గత 37 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 47 రోజులుగా 2% కన్నా తక్కువగా ఉంది.
ఇప్పటివరకు 61.85 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
ప్రధాన మంత్రి జన్ ఆరోగ్య యోజన తాజా సమాచారం
ఆయుష్మాన్ భారత్ - ప్రధాన మంత్రి జన్ ఆరోగ్య యోజన  కింద 31 మార్చి, 2022 నాటికి
మొత్తం 17.9 కోట్ల మందికి ఆయుష్మాన్ కార్డ్లు అందించబడ్డాయి. ఇందులో రాష్ట్రాలు తమ సొంత ఐటీ వ్యవస్థలను ఉపయోగించి జారీ చేసిన 4.68 కోట్ల కార్డులు కూడా ఉన్నాయి. ఈ పథకం కింద 3.28 కోట్లకు పైగా ఆసుపత్రి చేరికలు ఉన్నాయి. దాదాపు 25,800 కంటే ఎక్కువ ఎంపానెల్డ్ హెల్త్కేర్ ప్రొవైడర్ల నెట్వర్క్ ద్వారా రూ. 37,606 కోట్ల మొత్తం ఈ పథకం కింద అధీకృతం చేయబడ్డాయి. ఆయా రాష్ట్రాలు మరియు కేంద్రపాలిత ప్రాంతాల వారీగా సంవత్సరాల వారీగా వాటి వివరాలు ఈ కింది అనుబంధంలో పేర్కొనబడినాయి. ఒడిశా, ఢిల్లీ రాష్ట్రం/ యూటీ ఈ పథకంలో చేరలేదు. పశ్చిమ బెంగాల్ రాష్ట్ర ప్రభుత్వం జనవరి, 2019లో ఈ పథకం నుండి ఉపసంహరించుకుంది. ఈ ఆరోగ్య సంరక్షణ సేవలను లబ్ధిదారులు సొంతంగా పొందినట్లయితే, దాని వల్ల ఖర్చు చేసిన ఖర్చు కంటే 1.5 నుండి 2 రెట్లు ఎక్కువ మొత్తం ఆ వ్యక్తి చేతుల మీదుగా ఖర్చు అవుతుంది. ఈ ఖర్చును తగ్గించడానికి వీలుగా ఈ పథకం విజయవంతంగా దోహదపడింది. కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ ఈ రోజు రాజ్యసభకు ఇచ్చిన లిఖితపూర్వక సమాధానంలో ఈ విషయాన్ని తెలియజేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మైలాబ్ నుండి టెస్ట్ కిట్ల ఉత్పత్తి పెంచేందుకు బయోటెక్నాలజీ విభాగం ఊతం
పూణెకి చెందిన మైలాబ్ డిస్కవరీ సోలుషన్స్ కోవిడ్-19 పాథోడిటెక్ట్ పరీక్షా కిట్ల అభివృద్ధి, ఉత్పత్తిని పెంచింది. ఇందుకు బయోటెక్నాలజీ విభాగం-ఇండస్ట్రీ రీసెర్చ్ అసిస్టెన్స్ కౌన్సిల్ కి చెందిన నేషనల్ బయోఫార్మా మిషన్ వ్యూహాత్మక ఆర్థిక సహకారం అందిస్తుంది.
" మమ్మల్ని ఎవరు గుర్తించని సమయంలో చేయూత నిచ్చి ఉత్పత్తిని వేగవంతం చేయడానికి సహాయం అందించిన బిఐఆర్ఎసి కి కృతజ్ఞతలు చెబుతున్నాం" అని మిలాబ్ డిస్కవరీ సోలుషన్స్ ఎండి హస్ముఖ్ రావల్ అన్నారు.
"ప్రస్తుత మహమ్మారిని ఎదుర్కోడానికి దేశవ్యాప్తంగా రోగనిర్ధారణ పరీక్షల ఆవశ్యకత ఎక్కువగా ఉంది. ఇటువంటి కీలక అవసరాలకు నాణ్యమైన దేశీయ ఆర్టి-పీసీఆర్ పరీక్షా కిట్ల సరఫరా ఎక్కువ కావాల్సి ఉంటుంది. అందువల్ల మైలాబ్ పాథోడిటెక్ట్ కిట్ల ఉత్పత్తిని ఎక్కువ చేయడానికి ముందుగానే గుర్తించి డిబిటి ప్రోత్సహించింది" అని డిబిటి కార్యాదర్శి, బిఐఆర్ఎసి చైర్మన్ డాక్టర్ రేణు స్వరూప్ స్పష్టం చేశారు. మైలాబ్లోని ఈ ఉత్పత్తి శ్రేణి వేగవంతమైన, అధిక నిర్గమాంశ గుర్తింపు ప్లాట్ఫామ్ను తయారు చేస్తుంది, అంతే కాకుండా ఇది ఆత్మనిర్భర్ భారత్ గురించి మన ప్రధానమంత్రి ఆలోచనకు అనుగుణంగా ఉంటుంది అని డాక్టర్ రేణు స్వరూపు అన్నారు.
ప్రస్తుతం, మైలాబ్ 2,00,000 ఆర్టి-పీసీఆర్, 50,000 ఆర్ఎన్ఏ పరీక్షల ఉత్పాదక సామర్థ్యాన్ని కలిగి ఉంది. నాట్, హెచ్ఐవి, హెచ్బివి, హెచ్సివి, నొవెల్ కరోనావైరస్ 2019-ఎన్ కోవ్/సార్స్ -కోవ్2 ను గుర్తించడానికి మైలాబ్ సిడిఎస్ఓ/ ఇండియా-ఎఫ్డిఏ, ఐసిఎంఆర్ అనుమతి పొందింది.
సంస్థ ఇటీవలే ఒక మాలిక్యులర్ లాబొరేటరీ మెషిన్ కాంపాక్ట్ ఎక్స్ఎల్ను విడుదల చేసింది, ఇది వివిధ కారకాలను తయారు చేయగలదు, ఒకే మెషిన్ యూనిట్లో అనేక పరమాణు పరీక్షలను చేయగలదు. గ్రామీణ భారతదేశంలో మాలిక్యులర్ డయాగ్నొస్టిక్ ల్యాబ్లను ఏర్పాటు చేయడంలో ఈ యంత్రం దేశానికి ఎంతో ఉపయోగం, ఎందుకంటే ఇది భారీ మౌలిక సదుపాయాల ఖర్చులు, కాపెక్స్, ఒపెక్స్ ఖర్చులను తొలగిస్తుంది, ఎందుకంటే తక్కువ సంఖ్యలో ఉద్యోగులు పెద్ద సంఖ్యలో పరీక్షలు చేయగలరు కాబట్టి.
ఇతర వివరాలకు సంప్రదించండి: @DBTIndia @BIRAC_2012
www.dbtindia.gov.in www.birac.nic.in)
వాణిజ్యం, పరిశ్రమల మంత్రిత్వ శాఖ
పేటెంట్ ప్రాసిక్యూశన్ హైవే ప్రోగ్రాము కు ఆమోదం తెలిపిన మంత్రిమండలి
కంట్రోలర్ జనరల్ ఆఫ్ పేటెంట్స్, డిజైన్స్ & ట్రేడ్ మార్క్ స్, ఇండియా  ఆధీనం లోని ఇండియన్ పేటెంట్ ఆఫీస్  ద్వారా విభిన్న దేశాలు లేదా ప్రాంతాల కు చెందిన పేటెంట్ అను సంపాదించడం లో వేగాన్ని తీసుకు రావడం మరియు దానిని ప్రభావశీలి సంస్థ గా తీర్చిదిద్దేటటువంటి పేటెంట్ ప్రాసిక్యూశన్ హైవే  ప్రోగ్రాము ను స్వీకరించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
పైన ప్రస్తావించినటువంటి కార్యక్రమం ప్రయోగాత్మక ప్రాతిపదిక న కేవలం మూడు సంవత్సరాల కై మొదట జపాన్ పేటెంట్ కార్యాలయాని కి  మరియు భారతీయ పేటెంట్ కార్యాలయాని కి  ల మధ్య ఆరంభమవుతుంది. ఈ ప్రయోగాత్మక కార్యక్రమం లో భాగం గా భారతీయ పేటెంట్ కార్యాలయం విద్యుత్తు, ఇలెక్ట్రానిక్స్, కంప్యూటర్ సైన్స్, ఇన్ ఫర్ మేశన్ టెక్నాలజీ, భౌతిక శాస్త్రం, సివిల్, యాంత్రిక, వస్త్రాలు, మోటార్ వాహనాలు మరియు లోహశోధన విజ్ఞానం వంటి సాంకేతిక రంగాల లో పేటెంట్ దరఖాస్తుల ను స్వీకరించే సూచన లు ఉన్నాయి. కాగా, జెపిఒ సాంకేతిక విజ్ఞానాని కి సంబంధించిన అన్ని రంగాల లోను దరఖాస్తుల ను స్వీకరించే అవకాశం ఉంది.
పిపిహెచ్ కార్యక్రమం లో భారతీయ పేటెంట్ కార్యాలయాని కి ఈ క్రింద ప్రస్తావించిన లాభాలు దక్కుతాయి:
i. పేటెంట్ దరఖాస్తు ల ను పరిష్కరించడాని కి పట్టే కాలం తగ్గడం;
ii. పేటెంట్ సంబంధిత దరఖాస్తు లు పెండింగు లో పడటం అనేది తగ్గిపోవడం;
iii. పేటెంట్ దరఖాస్తుల గుర్తింపు మరియు పరీక్ష ప్రక్రియల లో నాణ్యత మెరుగుదల;
iv. భారతదేశం లోని స్టార్ట్-అప్ లు ఎమ్ఎస్ఎమ్ఇ లు సహా భారతీయ ఆవిష్కర్తల కు వారి యొక్క పేటెంట్ సంబంధిత దరఖాస్తు లు జపాన్ లో శీఘ్ర గతి న గుర్తింపు నకు మరియు పరీక్ష కు నోచుకొనేందుకు అవకాశం దక్కుతుంది.
వాణిజ్యం మరియు పరిశ్రమ శాఖ మంత్రి నిర్ణయించే మేరకు భవిష్యత్తు లో ఈ కార్యక్రమం యొక్క పరిధి ని విస్తరించేందుకు అవకాశం ఉంది. ఈ కార్యక్రమాన్ని అమలు పరచేందుకు పేటెంట్ కార్యాలయాలు స్వయంగా వాటి దిశానిర్దేశాల రూపురేఖల ను తయారు చేసుకొంటాయి.
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
సమాచారాన్ని వ్యాప్తి చేయడం నుండి అవగాహన వ్యాప్తికి మారాల్సిన అవసరం ఉందని శ్రీ భూపేందర్ యాదవ్ పిలుపు
ఈఐఏసిపి కొత్త లోగో, 'లెక్సికాన్ ఆఫ్ లైఫ్: ఏ-జెడ్ ఆఫ్ సస్టైనబుల్ లైఫ్స్టైల్' ఇన్ఫోగ్రాఫిక్ బుక్లెట్ విడుదల
కేంద్ర పర్యావరణ, అట లను మార్చాల్సిన అవసరం ఉందని కేంద్ర పర్యావరణ, అటవీ మరియు వాతావరణ మార్పుల శాఖ మంత్రి శ్రీ భూపేందర్ యాదవ్ అన్నారు. మనం ఇప్పుడు సమాచారాన్ని వ్యాప్తి చేయడం నుండి అవగాహనను వ్యాప్తి చేయడానికి దశ మార్చాల్సిన అవసరం ఉందని అయన అన్నారు. సివిక్ సెన్స్, నైతిక భావనల తరహాలో పర్యావరణ స్పృహ అవసరమని ఆయన చెప్పారు. లైఫ్ చర్యల చుట్టూ సామాజిక స్పృహ అవసరం అని శ్రీ యాదవ్ అన్నారు.
ఈ వర్క్షాప్లో దేశవ్యాప్తంగా దాదాపు 60 'పర్యావరణ సమాచారం, అవగాహన, సామర్థ్య పెంపు మరియు జీవనోపాధి కార్యక్రమం కేంద్రాలు పాల్గొన్నాయి. మిషన్ లైఫ్ ప్రచారం కోసం కేంద్రాలు చేస్తున్న కృషిని మంత్రి అభినందించారు.
ఈఐఏసిపి కొత్త లోగో అలాగే ఇన్ఫోగ్రాఫిక్ బుక్లెట్ 'లెక్సికాన్ ఆఫ్ లైఫ్: ఏ-జెడ్ ఆఫ్ సస్టెయినబుల్ లైఫ్స్టైల్' కూడా శ్రీ యాదవ్ విడుదల చేసారు. విద్యార్థుల కోసం ఉద్దేశించిన బుక్లెట్ ఒక ఆహ్లాదకరమైన మార్గంలో స్థిరమైన జీవనశైలి వైపు మార్గాన్ని రూపొందించడానికి ఒక వ్యక్తి అనుసరించాల్సిన సాధారణ మార్పులను ప్రముఖంగా ప్రస్తావించింది.
ఈఐఏసిపి ఆదేశం ప్రకారం, ప్రోగ్రామ్ సెంటర్ల కార్యకలాపాలు గ్లాస్గోలోని కాప్ -26లో ప్రధాన మంత్రి శ్రీ నరేంద్ర మోదీ ప్రవేశపెట్టిన ‘లైఫ్స్టైల్ ఫర్ ది ఎన్విరాన్మెంట్ కి అనుగుణంగా ఉండాలి.
ఈఐఏసిపి గ్రీన్ స్కిల్ డెవలప్మెంట్ ప్రోగ్రామ్ కింద శిక్షణ పొందిన విద్యార్థులు తయారు చేసిన ఎగ్జిబిషన్ కమ్ సేల్ను మంత్రి ప్రారంభించారు. కేంద్రాలతో వారి స్టాల్స్లో ఆయన ఇంటరాక్ట్ అయ్యారు. కేంద్రాలు తయారుచేసిన వివిధ రకాల ఉత్పత్తులు, ప్రచురణలు, అప్లికేషన్లను అభినందించారు.
ఏకకాలంలో 150 మందికి పైగా పాఠశాల విద్యార్థులు మంత్రిత్వ శాఖను సందర్శించారు. ఎగ్జిబిషన్ అంతటా వారిని గైడెడ్ టూర్కు తీసుకెళ్లారు. పర్యావరణం కోసం జీవనశైలి గురించి విద్యార్థులకు అవగాహన కల్పించారు. వారికి లైఫ్ బ్యాడ్జ్లు, ఫోటోతో పాటు ఏ-జెడ్ బుక్లెట్ కాపీ కూడా ఇచ్చారు.
ప్రధాన మంత్రి కార్యాలయం
బ్రిక్స్ బిజినెస్ ఫోరమ్ 2022 ప్రారంభ వేడుకలో ప్రధాన మంత్రి శ్రీ నరేంద్ర మోదీ చేసిన ప్రసంగం పాఠం
శ్రేష్ఠులారా,
బ్రిక్స్ వ్యాపార సంఘం నాయకులు,
నమస్కారం!
ఈ అభివృద్ధి చెందుతున్న ఆర్థిక వ్యవస్థల సమూహం ప్రపంచ వృద్ధికి ఇంజిన్గా అభివృద్ధి చెందుతుందనే నమ్మకంతో బ్రిక్స్ స్థాపించబడింది.
ఈ రోజు ప్రపంచం మొత్తం కోవిడ్ అనంతర పునరుద్ధరణపై దృష్టి సారిస్తున్నప్పుడు, బ్రిక్స్ దేశాల పాత్ర మళ్లీ చాలా ముఖ్యమైనదిగా కొనసాగుతుంది.
మిత్రులారా,
మహమ్మారి నుండి ఉత్పన్నమయ్యే ఆర్థిక సమస్యలను ఎదుర్కోవటానికి, భారతదేశంలో మనం "సంస్కరణ, పనితీరు మరియు రూపాంతరం" అనే మంత్రాన్ని స్వీకరించాము. ఈ విధానం యొక్క ఫలితాలు భారత ఆర్థిక వ్యవస్థ పనితీరు నుండి స్పష్టంగా కనిపిస్తాయి.
ఈ సంవత్సరం, మేము 7.5 శాతం వృద్ధిని ఆశిస్తున్నాము, ఇది మమ్మల్ని వేగంగా అభివృద్ధి చెందుతున్న ప్రధాన ఆర్థిక వ్యవస్థగా చేస్తుంది. అభివృద్ధి చెందుతున్న 'న్యూ ఇండియా'లో ప్రతి రంగంలోనూ పరివర్తనాత్మక మార్పులు చోటుచేసుకుంటున్నాయి.
ఈ రోజు నేను మీ దృష్టిని నాలుగు ప్రధాన అంశాలపై ఆకర్షించాలనుకుంటున్నాను. మొదటిది, భారతదేశం యొక్క ప్రస్తుత ఆర్థిక పునరుద్ధరణకు కీలకమైన మూలస్తంభం సాంకేతికత ఆధారిత వృద్ధి.
మేము ప్రతి రంగంలో ఆవిష్కరణలకు మద్దతు ఇస్తున్నాము. స్పేస్, బ్లూ ఎకానమీ, గ్రీన్ హైడ్రోజన్, క్లీన్ ఎనర్జీ, డ్రోన్లు, జియో-స్పేషియల్ డేటా మొదలైన అనేక రంగాల్లో మేము ఇన్నోవేషన్-ఫ్రెండ్లీ పాలసీలను రూపొందించాము.
నేడు, భారతదేశం ఆవిష్కరణ కోసం ప్రపంచంలోని అత్యుత్తమ పర్యావరణ వ్యవస్థలలో ఒకటి, ఇది పెరుగుతున్న భారతీయ స్టార్టప్లలో ప్రతిబింబిస్తుంది.
భారతదేశంలో 70,000 కంటే ఎక్కువ స్టార్టప్లలో 100 కంటే ఎక్కువ యునికార్న్లు ఉన్నాయి మరియు వాటి సంఖ్య పెరుగుతూనే ఉంది.
రెండవది, మహమ్మారి సమయంలో కూడా, వ్యాపారాన్ని సులభతరం చేయడానికి భారతదేశం అనేక ప్రయత్నాలు చేస్తూనే ఉంది.
వ్యాపారంపై సమ్మతి భారాన్ని తగ్గించడానికి వేల నిబంధనలు మార్చబడ్డాయి. ప్రభుత్వ విధానాలు మరియు విధానాల్లో మరింత పారదర్శకత మరియు స్థిరత్వం తీసుకురావడానికి పని భారీ స్థాయిలో జరుగుతోంది.
మూడవది, భారతదేశంలో మౌలిక సదుపాయాలు కూడా పెద్ద ఎత్తున మెరుగుపరచబడుతున్నాయి మరియు దాని విస్తరణ కూడా జరుగుతోంది.
ఇందుకోసం భారత్ జాతీయ మాస్టర్ ప్లాన్ను సిద్ధం చేసింది. మా నేషనల్ ఇన్ఫ్రాస్ట్రక్చర్ పైప్లైన్ కింద $1.5 ట్రిలియన్ల పెట్టుబడి అవకాశాలు ఉన్నాయి.
మరియు నాల్గవది, ఈ రోజు భారతదేశంలో డిజిటల్ పరివర్తన జరుగుతున్నది, ఇది ప్రపంచ వేదికపై ఎన్నడూ చూడలేదు.
భారతీయ డిజిటల్ ఆర్థిక వ్యవస్థ విలువ 2025 నాటికి 1 ట్రిలియన్ డాలర్లకు చేరుకుంటుంది.
డిజిటల్ రంగం వృద్ధి కూడా వర్క్ఫోర్స్లో మహిళల భాగస్వామ్యాన్ని ప్రోత్సహించింది.
మన ఐటీ రంగంలో పనిచేస్తున్న 4.4 మిలియన్ల నిపుణులలో దాదాపు 36% మంది మహిళలు ఉన్నారు.
సాంకేతికత ఆధారిత ఆర్థిక చేరిక నుండి గరిష్ట ప్రయోజనం మన గ్రామీణ ప్రాంతాల్లోని మహిళలకు కూడా పోయింది.
బ్రిక్స్ ఉమెన్ బిజినెస్ అలయన్స్ భారతదేశంలో ఈ పరివర్తన మార్పుపై అధ్యయనం చేయవచ్చు.
అదేవిధంగా, మేము ఆవిష్కరణ-ఆధారిత ఆర్థిక పునరుద్ధరణపై ఉపయోగకరమైన సంభాషణను కలిగి ఉండవచ్చు.
మా స్టార్టప్ల మధ్య సాధారణ మార్పిడి కోసం బ్రిక్స్ బిజినెస్ ఫోరమ్ ఒక వేదికను అభివృద్ధి చేయవచ్చని నేను సూచిస్తున్నాను.
బ్రిక్స్ బిజినెస్ ఫోరమ్ యొక్క ఈరోజు చర్చ చాలా ప్రయోజనకరంగా ఉంటుందని నేను ఖచ్చితంగా అనుకుంటున్నాను.
మీ అందరికీ అంతా మంచే జరగాలని ఆశిస్తున్నాను.
ధన్యవాదాలు.
(
సాంస్కృతిక మంత్రిత్వ శాఖ
భారతదేశం సాంస్కృతిక వారసత్వాన్ని ప్రదర్శిస్తూ ప్రోత్సహిస్తున్న 'భారతీయ సంస్కృతి పోర్టల్': శ్రీ ప్రహ్లాద్ సింగ్ పటేల్
పుస్తకాలు, నృత్యం, సంగీతం, స్మారక చిహ్నాలు, శిల్పాలు, పురాతన వస్తువులు, భాషల రూపంలో విస్తారంగాను మరియు విభిన్నతతో కూడుకొని భారతదేశపు సాంస్కృతిక వారసత్వం సమృద్ధిగా ఉంది. ఈ సాంస్కృతిక వారసత్వాలన్నింటినీ ఒకే ఈ-వేదికపైకి తీసుకురావడానికి
సాంస్కృతిక మంత్రిత్వ శాఖ ప్రయత్నాలు చేసింది. ఇందులో భాగంగానే 10.12.2019న 'భారతీయ సంస్కృతి పోర్టల్'ను ప్రారంభించింది. 'భారతీయ సంస్కృతి పోర్టల్'లో లభించేటి సమాచారాన్ని సాంస్కృతిక మంత్రిత్వ శాఖ పరిధిలోని ప్రముఖ సాంస్కృతిక సంస్థల నుండి సేకరించారు. బహుభాషా వాతావరణంలో ఓపెన్ సోర్స్ ప్లాట్ఫామ్ ద్వారా అందుబాటులో ఉన్న అన్ని జ్ఞాన వనరులకు స్థానిక, జాతీయ మరియు ప్రపంచ స్థాయిలో విస్తృత ప్రజాప్రాప్తిని కలిగించడం జరిగింది.
ఈ క్రింది మార్గాల ద్వారా పోర్టల్లోని సమాచారం ప్రచారం చేయబడుతోంది:
పోర్టల్ కోసం ఫేస్బుక్, ట్విట్టర్ మరియు ఇన్స్టాగ్రామ్ వంటి సోషల్ మీడియా ప్లాట్ఫామ్లలో ప్రత్యేక పేజీతో ప్రజలకు చేరువచేసేలా చర్యలు చేపట్టడమైంది. అన్ని ఎంఓసీ సంస్థల వెబ్సైట్లలో అందించిన లింక్ల ద్వారాను.. మరియు ఉమాంగ్ ప్లాట్ఫామ్లోని మొబైల్ ఫోన్ యాప్స్ల
ద్వారా కూడా పోర్టల్లోని సమాచారం ప్రచారం చేయబడుతోంది. 30,000 పాఠశాలలు మరియు కళాశాలలకు ప్రత్యక్ష ప్రమోషన్ ద్వారా ఈ కార్యక్రమం చేపట్టడమైంది. అరుదైన పుస్తకాలు, ఈ-పుస్తకాలు, పెయింటింగ్లు, చిత్రాలు, ఆడియో-క్లిప్లు, వీడియో-క్లిప్ల రూపంలోనూ వివిధ కంటెంట్ అంశాలను ప్రజలకు అందిస్తున్నారు. వాటిని ఈ క్రింది విధంగా వర్గీకరించారు:
1. అదృశ్యంగా ఉన్న సాంస్కృతిక వారసత్వం
2. ఆహారం మరియు సంస్కృతి
3. ఫోటో ఆర్కైవ్లు
4. అరుదైన పుస్తకాలు
5. మాన్యుస్క్రిప్టులు
6. గెజిటీర్లు
7. భారత సంగీత పరికరాలు
8. ఆర్కైవ్లు
9. మ్యూజియం సేకరణలు
10. చిత్రాలు
11. వీడియోలు
12. ఆడియోలు
13. కథలు
14. పెయింటింగ్లు
15. యునెస్కో
16. పరిశోధనా పత్రాలు
17. ఈ-పుస్తకాలు
18. నివేదికలు మరియు ప్రాసెసింగ్లు
19. ఇతర సేకరణలు
20. యూనియన్ కేటలాగ్లు
21. భారతీయ జాతీయ గ్రంథ పట్టిక
'భారతీయ సంస్కృతి పోర్టల్' వివిధ వర్గాల ద్వారా భారతదేశం యొక్క స్పష్టమైన మరియు అదృశ్యంగా ఉన్న సాంస్కృతిక వారసత్వాన్ని ప్రదర్శిస్తూ ప్రోత్సహిస్తోంది. వీటిలో మాన్యుస్క్రిప్ట్స్, మ్యూజియం కళాఖండాలు, పెయింటింగ్స్, ఆర్కైవల్ ఛాయాచిత్రాలు, ఆహారం మరియు సంస్కృతి, భారతదేశ సంగీత వాయిద్యాలు, ఆర్కైవల్ పత్రాలు, సామాజిక పద్ధతులు, ఆచారాలు మరియు పండుగలు, మౌఖిక సంప్రదాయాలు,వ్యక్తీకరణలు మరియు అరుదైన పుస్తకాలు మొదలైనవి ఉన్నాయి. ఈ వివరాలు భారతదేశంలోని ప్రతి ప్రాంతానికి మరియు సింధు లోయ నాగరికత నుండి నేటి వరకు అందించబడ్డాయి. భారతీయ సంస్కృతి పోర్టల్ ప్రస్తుతం హిందీ మరియు ఇంగ్లీష్ రెండు భాషలలో అందుబాటులో ఉంది. సాంస్కృతిక మరియు పర్యాటక శాఖ సహాయ మంత్రి  శ్రీ ప్రహ్లాద్ సింగ్ పటేల్ నేడు లోక్సభకు ఇచ్చిన లిఖితపూర్వక సమాధానంలో ఈ సమాచారాన్ని తెలియజేశారు.
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్ లో భాగంగా జాతీయ బాలికా దినోత్సవం సందర్భంగా రంగోలి ఉత్సవ్ 'ఉమంగ్'ను నిర్వహిస్తున్న సాంస్కృతిక మంత్రిత్వ శాఖ
దేశవ్యాప్తంగా 50కి పైగా ప్రత్యేక ప్రదేశాల్లో పాల్గొనే బృందాలతో రంగోలి అలంకరణలు
75 సంవత్సరాల ప్రగతిశీల భారతదేశాన్ని, దాని ప్రజల, సంస్కృతి , విజయాల అద్భుతమైన చరిత్రను జరుపుకోవడానికి, స్మరించుకోవడానికి భారత ప్రభుత్వం 'ఆజాదీ కా అమృత్ మహోత్సవ్' కు శ్రీకారం చుట్టింది.
ఈ వేడుకల్లో భాగంగా సాంస్కృతిక మంత్రిత్వ శాఖ 2022 జనవరి 24న 'ఉమాంగ్ రంగోలి ఉత్సవ్' అనే రంగోలి అలంకరణ కార్యక్రమాన్ని నిర్వహిస్తోంది.ఈ రోజును ప్రతి సంవత్సరం 'జాతీయ బాలికా దినోత్సవం'గా జరుపు కుంటారు ఈ సంవత్సరం బాలికా దినోత్సవాన్ని ఒక జాతీయ వేడుకగా జరిపేందుకు ఆజాదీ కా అమృత్ మహోత్సవ్ లో భాగంగా ఈ 'ఉమాంగ్ రంగోలి ఉత్సవ్' ను నిర్వహిస్తున్నారు.
ఈ కార్యక్రమంలో పాల్గొనే బృందాలు మహిళా స్వాతంత్ర్య సమరయోధులు లేదా దేశంలోని మహిళా రోల్ మోడల్స్ పేరు మీద ఉన్న రోడ్లు, చతురస్రాలపై సుమారు ఒక కిలోమీటర్ పొడవు రంగోలి అలంకరణలను తయారు చేయాలని ప్రతిపాదించారు. దేశవ్యాప్తంగా 50కి పైగా ప్రదేశాలలో రంగోలి అలంకరణలు జరుగుతున్నాయి. ఈ కార్యక్రమం ద్వారా 'బాలికా దినోత్సవం', 'ఆజాదీ కా అమృత్ మహోత్సవ్' జరుపుకోవడానికి ఇది గొప్ప అవకాశం.
ఆర్థిక మంత్రిత్వ శాఖ
కేంద్ర బడ్జెట్ 2022 లో ప్రకటించిన అంశాల` వేగంగా అమలు చేయడం , ' ఆకాంక్షాత్మక ఆర్థిక వ్యవస్థ అభివృద్ధికి అవసరమైన ఆర్థిక వనరులు' అనే అంశంపై బడ్జెట్ అనంతర వెబినార్ నిర్వహించనున్న ఆర్థిక మంత్రిత్వ శాఖ 2022 మార్చి 8న జరగనున్న ప్రారంభ సదస్సులో ప్రసంగించనున్న ప్రధానమంత్రి
అయిదు బృందాలుగా విడిపోయి వివిధ అంశాలపై చర్చించనున్న 16 మంత్రిత్వ శాఖలు, నీతి ఆయోగ్, రాష్ట్ర ప్రభుత్వాలు, నియంత్రణ సంస్థలు, పరిశ్రమల సంస్థలు మరియు పెట్టుబడిదారులు
కేంద్ర బడ్జెట్ లో ప్రకటించిన వివిధ అంశాలను వేగంగా సమర్థంగా అమలు చేసేందుకు తీసుకోవలసిన చర్యలను ఖరారు చేసేందుకు ముఖ్యమైన రంగాలకు సంబంధించి కేంద్ర ప్రభుత్వం వరుసగా వెబినార్ లు నిర్వహిస్తోంది. ప్రభుత్వ ప్రైవేటు రంగాలకు చెందిన విద్య, పారిశ్రామిక రంగాలకు చెందిన నిపుణులతో విస్తృతంగా చర్చలు జరిపి వివిధ రంగాలకు సంబంధించిన అంశాలను అమల్లోకి తెచ్చేందుకు అనుసరించాల్సిన విధానాలు, వ్యూహాలను రూపొందించేందుకు ఈ వెబినార్లు నిర్వహిస్తున్నారు.
దీనిలో భాగంగా ఆర్థిక మంత్రిత్వ శాఖ 2022 మార్చి 8 మంగళవారం నాడు ' ఆకాంక్షాత్మక ఆర్థిక వ్యవస్థ అభివృద్ధికి అవసరమైన ఆర్థిక వనరులు' అనే అంశంపై బడ్జెట్ అనంతర వెబినార్ నిర్వహిస్తుంది.
అత్యున్నత స్థాయి కి చెందిన ప్రముఖులు పాల్గొనున్న ఈ వెబినార్ ప్రారంభ సదస్సులో ప్రధానమంత్రి శ్రీ నరేంద్ర మోదీ ముఖ్య ఉపన్యాసం ఇస్తారు. వెబినార్ లో 16 మంత్రిత్వ శాఖలు, నీతి ఆయోగ్, రాష్ట్ర ప్రభుత్వాలు, ఆర్బీఐ, సెబీ, నాబార్డ్, ఐఆర్డిఎఐ, ఐఎఫ్ఎస్సిఎ, గిఫ్ట్ సిటీ లాంటి నియంత్రణ సంస్థలు, పరిశ్రమల సంస్థలు, వివిధ రంగాలకు చెందిన నిపుణులు మరియు పెట్టుబడిదారులు పాల్గొంటారు.
వెబినార్ అయిదు విభాగాల్లో జరుగుతుంది.
a ) మౌలిక సదుపాయాల కల్పనకు నిధుల సమీకరణ
b ) ఎక్కువ ఉపాధి అవకాశాలు కల్పించే రంగాలకు ఆర్థిక వసతుల కల్పన
c ) మౌలిక సదుపాయాల కల్పనకు అవసరమైన సౌకర్యాలు కల్పించడం
d ) బ్యాంకింగ్ ఆర్థిక రంగాల్లో డిజిటల్ వినియోగాన్ని ప్రోత్సహించడం
e ) ముఖ్యమైన రంగాలకు అవసరమైన ఆర్థిక సహకారం అందించి, ఆర్థిక వనరుల సమీకరణ
గుర్తించిన రంగాల్లో వేగంగా సమర్ధవంతంగా అభివృద్ధి సాధించేందుకు అవసరమైన సమాచారం, సహకారం ఈ వెబినార్ అందిస్తుందని ఆర్థిక మంత్రిత్వ శాఖ ఆశిస్తోంది. సంబంధిత వర్గాల అనుభవం నైపుణ్యం అభివృద్ధి లక్ష్యాలను సాధించేందుకు అవసరమైన కార్యాచరణ ప్రణాళిక రూపకల్పన చేసేందుకు అవకాశం కలిగిస్తాయి.
రక్షణ మంత్రిత్వ శాఖ
జాతీయ క్రీడలు 2022లో వరుసగా నాల్గవ సారి భారత సాయుధ దళాలు అత్యధిక పతకాలు సాధించాయి
భారత సాయుధ దళాల జట్టు 61 బంగారు, 35 రజత మరియు 32 కాంస్య పతకాలను సాధించడం ద్వారా గుజరాత్లో ఇటీవల ముగిసిన 36వ జాతీయ క్రీడలు 2022లో పతకాల పట్టికలో అగ్రస్థానంలో నిలిచారు. సర్వీసెస్ స్పోర్ట్స్ కంట్రోల్ బోర్డ్  ఆధ్వర్యంలోని భారత త్రివిధ సాయుధ దళాల జట్టు సాయుధ దళాల అత్యుత్తమ సంప్రదాయాల వారసత్వం తో , క్రీడలలో అసాధారణమైన ధైర్యాన్ని, నైపుణ్యాన్ని మరియు క్రీడా స్ఫూర్తిని ప్రదర్శించి, జాతీయ క్రీడలలో రాజా భలీంద్ర సింగ్ ట్రోఫీలో గర్వించదగిన విజేతలుగా నిలిచారు.రాజా భలీంద్ర సింగ్ ట్రోఫీ మొత్తం ఛాంపియన్లకు అందిస్తారు. జాతీయ క్రీడలలో భారత సాయుధ దళాల జట్టుకు ఇది వరుసగా నాలుగో మొత్తం ఛాంపియన్షిప్ ట్రోఫీ విజయం. అక్టోబర్ 12, 2022న సూరత్లోని పండిట్ దీనదయాళ్ ఉపాధ్యాయ ఇండోర్ స్టేడియంలో జరిగిన ముగింపు కార్యక్రమంలో వైస్ ప్రెసిడెంట్ శ్రీ జగదీప్ ధన్ఖర్ ప్రెసిడెంట్ ఎస్ ఎస్ సి బీ  ఎయిర్ మార్షల్ కే అనంతరామన్ మరియు ఎస్ ఎస్ సి బీ  గ్రూప్ సెక్రటరీ కెప్టెన్ దినేష్ సూరికి ట్రోఫీని అందించారు. ఎయిర్ మార్షల్ సేవా సిబ్బంది తరపున దేశం కోసం అత్యున్నత త్యాగం చేసిన అందరికీ ట్రోఫీని అంకితం చేశారు. క్రీడాకారుల క్రమశిక్షణ మరియు అంకితభావానికి నిదర్శనంగా ఘనమైన పతకాన్ని సాధించారని సెక్రటరీ క్రీడాకారులను శ్లాఘించారు . ఎస్ ఎస్ సి బీ 1919లో స్థాపించబడింది . ఇది ఇండియన్ ఒలింపిక్ అసోసియేషన్  వ్యవస్థాపక సభ్యులలో ఒకరు. ఈ వారసత్వం కారణంగానే ఎస్ ఎస్ సి బీకి ఇతర రాష్ట్రాలు మరియు కేంద్రపాలిత ప్రాంతాలతో పాటు జాతీయ క్రీడల్లో పాల్గొనే ప్రత్యేకత ఉంది. ఇండియన్ ఆర్మీ, ఇండియన్ నేవీ మరియు ఇండియన్ ఎయిర్ ఫోర్స్ అనే మూడు సర్వీస్లకు చెందిన అత్యుత్తమ అథ్లెట్లను ఇంటర్-సర్వీసెస్ స్థాయిలో జాతీయ క్రీడలు మరియు వరల్డ్ మిలిటరీ ఆటల పోటీల కోసం సాయుధ దళాల టీమ్లో భాగంగా ఎంపిక చేయడానికి మరియు పోటీ చేయడానికి కఠినమైన ఎంపిక ప్రక్రియ ఉంటుంది.
ఎస్ ఎస్ సి బీ అనేది అన్ని సాయుధ దళాల ఉమ్మడి సంస్థ. ఇది సాయుధ దళాల సహచరత్వం మరియు నైతికత యొక్క అత్యుత్తమ ఉదాహరణలలో ఒకటి. ఎస్ ఎస్ సి బీ నుండి అనేక మంది త్రివిధ దళాల క్రీడాకారులు ఒలింపిక్స్ మరియు ఆసియా క్రీడలతో సహా పలు అంతర్జాతీయ క్రీడలలో పాల్గొని పతకాలు మరియు గౌరవాలను గెలుచుకున్నారు. ఇటీవలి కాలంలో ఎస్ ఎస్ సి బీ యొక్క నిరంతర విజయాలు దేశంలో క్రీడలను ప్రోత్సహించడానికి త్రివిధ సాయుధ దళాల కృషి కి నిదర్శనం.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో తగ్గుదల బాటలో దూసుకెళుతున్న చికిత్స పొందుతున్నవారి సంఖ్య
ప్రపంచస్థాయిలో ప్రతి పది లక్షల్లో అతి తక్కువ కేసులున్న దేశాల్లో ఒకటి
వరుసగా మూడో రోజు కూడా చికిత్సలో ఉన్నది 6 లక్షల లోపే
17 రాష్ట్రాల్లో ప్రతి పది లక్షలమందిలో కేసులు జాతీయ సగటు కంటే తక్కువ
కోవిడ్ తో చికిత్స పొందుతున్న కేసులు భారత్ లో గణనీయంగా తగ్గుతూ ఉన్నాయి. వరుసగా మూడో రోజు కూడా చికిత్సలో ఉన్న కేసులు 6 లక్షల లోపే ఉన్నాయి. ఇలా ఆరు లక్షల లోపు కేసులుండటం గడిచిన మూడు నెలల కిందట మాత్రమే జరిగింది. ప్రస్తుతం దేశంలో మొత్తం 5,70,458 మంది కోవిడ్ బాధితులు చికిత్స పొందుతున్నారు.
ఇప్పటివరకు దేశంలో నమోదైన మొత్తం పాజిటివ్ కేసులలో ఇప్పుడు ఇంకా చికిత్సలో ఉన్నవారు 6.97 శాతానికి తగ్గిపోయారు. దీన్ని బట్టి ఈ శాతం క్రమంగా తగ్గుతూ వస్తున్నట్టు అర్థమవుతోంది.
సమగ్రంగా పరీక్షలు జరపటం, సకాలంలో ఆనవాళ్ళు పట్టుకోవటం, వేగంగా ఆస్పత్రికి తరలించటం అనే కేంద్ర ప్రభుత్వపు ముప్పేట వ్యూహాన్ని రాష్టాలు, కేంద్రపాలిత ప్రాంతాలు స్థిరంగా అమలు చేయటం. ప్రామాణిక విధానాలకు అనుగుణంగా ప్రభుత్వ, ప్రైవేటు ఆస్పత్రులలోను, ఐసొలేషన్ లో ఉన్నవారికి చికిత్స అందించటం వలన కోవిడ్ నియంత్రణను సమర్థవంతంగా అమలు చేయగలిగారు.
కోవిడ్ మీద పోరులో వివిధ రాష్ట్రాలు అనుసరిస్తున్న వ్యూహానికి అనుగుణంగా, పోరాడుతున్న తీరుకు తగినట్టుగా చికిత్సలో ఉన్నవారి సంఖ్య కూడా ఒక్కో రాష్ట్రంలో ఒక్కోవిధంగా ఉంది. కర్నాటకలో గత 24 గంటలలో చాలా వేగంగా తగ్గుదల నమొదైంది.
చికిత్స పొందుతున్నవారి సంఖ్య వేగంగా తగ్గుతూ రావటం వలన ప్రతి పది లక్షలమందిలో చికిత్సలో ఉన్నవారి సంఖ్య తక్కువగా ఉన్న దేశాల సరసన భారత్ నిలిచింది. భారత్ లో ప్రతి పది లక్షల మందిలో 5,930 మంది కరోనా బారినపడ్దారు.
17 రాష్ట్రాలు, కేంద్ర పాలిత ప్రాంతాలలో ప్రతి 10 లక్షలమందిలో పాజిటివ్ కేసులు జాతీయ సగటు కంటే తక్కువ స్థాయిలో నమోదయ్యాయి.
భారత్ దేశంలో కోవిడ్ మరణాలు బాగా తగ్గుతూ వస్తున్నాయి. గత 24 గంటలలో 470 మరణాలు నమోదయ్యాయి. ప్రతి పది లక్షల జనాభాలో మరణాల సంఖ్య విషయానికొస్తే ప్రపంచంలో అతి తక్కువగా నమోదైన దేశాల్లో ఒకటిగా ఉన్న భారత్ లో 88 మరణాలు నమోదైంది.
21 రాష్ట్రాలు, కేంద్ర పాలిత ప్రాంతాల్లో ప్రతి పది లక్షల జనాభాకు నమోదైన మరణాలు జాతీయ సగటు కంటే తక్కువగా ఉన్నాయి.
చికిత్స పొందుతూ ఉన్నవారి సంఖ్య తగ్గుదల బాటలో కొనసాగుతూ ఉండటానికి కారణం కోలుకుంటున్నవారి సంఖ్య బాగా పెరుగుతూ ఉండటమే. ఇప్పటివరకు కోవిడ్ బారిన పడి చికిత్స అనంతరం కోలుకున్నవారి మొత్తం సంఖ్య 74,91,513. కోలుకున్నవారికీ, చికిత్సపొందుతూ ఉన్నవారికి మధ్య అంతరం 69 లక్షలు దాటి 69,21,055 కు చేరింది. ఇలా కోలుకుంటున్నవారు పెరిగే కొద్దీ అంతరం మరింత పెరుగుతూ వస్తోంది.
ఎక్కువమంది కోలుకుంటున్నకొద్దీ దేశవ్యాప్తంగా కోలుకుంటున్నవారి శాతం పెరుగుతూ 91.54% చేరింది. గడిచిన 24 గంటలలో 58,684 మంది కోలుకొని డిశ్చార్జ్ అయ్యారు. అదే సమయంలో గత 24 గంటల్లో వచ్చిన కొత్త పాజిటివ్ కేసులు 46,963. ఈ కొత్త కేసులలో 76% కేవలం 10 రాష్టాల్లోనే కేంద్రీకృతమయ్యాయి. వీటిలో కర్నాటక, కేరళ, మహారాష్ట్ర గరిష్ఠంగా ఏడేసి వేలకు పైగా కేసులు డిశ్చార్జ్ అయినట్టు నమోదు చేసుకోగా ఢిల్లీ, పశ్చిమ బెంగాల్ నాలుగేసి వేలకు పైగా డిశ్చార్జ్ అయిన కేసులు జోడించాయి.
గత 24 గంటలలో 46,963 కొత్త కోవిడ్ కేసులు నమోదయ్యాయి. వీటిలో 77% పది రాష్ట్రాలలోనే ఉన్నాయి. 7,000 కు పైగా కొత్త కేసులు వచ్చిన కేరళ ఇప్పటికీ ఇంకా అధిక సంఖ్యలో కోవిడ్ బాధితులను నమోదు చేసుకుంటున్న రాష్ట్రంగా ఉంది. ఐదేసి వేలకు పైగా కేసులు నమోదైన మహారాష్ట్ర, ఢిల్లీ ఆ తరువాత స్థానాల్లో ఉన్నాయి.
గత 24 గంటలలో 470 మంది కోవిడ్ బాధితులు చనిపోగా, వారిలో 78% మంది పది రాష్ట్రాలకు చెందినవారే ఉన్నారు. వారిలో 15% మరణాలతో  మహారాష్ట్ర మొదటి స్థానంలో ఉంది.